open-index/open-wikipedia-markdown huggingface dataset:
Natalja Matvejeva

**Natalja Konstantinovna Matvejeva** (russisk Ната&#769;лья Константи&#769;новна Матве&#769;ева, født 23. mai 1986) er en russisk langrennsløper som har konkurrert siden 2004. Hun er spesialist på sprintdistansene.

## Karriere

Matvejevas hadde tidligere Aleksej Prokurorov, vinner av to OL-medaljer og seks VM-medaljer i perioden 1988&ndash;1997, som trener. Hun testet positiv på EPO i januar 2009, og ble midlertidig suspendert. Den 23. desember 2009 ble hun av Det internasjonale skiforbundet utestengt i ett år, fram til 12. mars 2011.

Blant hennes fremste meritter er sølv på sprinten i Junior-VM på ski 2006, bak Astrid Uhrenholdt Jacobsen, og hun fikk bronse i sprint sammenlagt i Verdenscupen i langrenn 2006/07. Hun vant Osteuropa Cup i langrenn sammenlagt i sesongen 2014/15. I VM 2017 gikk hun sammen med Julija Belorukova på Russlands lag som tok sølv på lagsprinten. 

På nasjonalt nivå vant hun sprinten i det russiske mesterskapet i 2007 og 2008, og hun fikk bronse i 2014. I 2015 vant hun igjen sprinten. 

## Meritter
### Verdenscupen i langrenn
;Verdenscupseire individuelt

;Verdenscupseire lag


(Sammen med Natalja Korosteljova)


### Sammenlagtresultater i verdenscupen i langrenn

### Continentalcup-renn
;Enkeltseire

;Osteuropa Cup i langrenn sammenlagt

## Referanser


## Eksterne lenker
*
Funksjonssosialisme

**Funksjonssosialisme** er et begrep innenfor sosialdemokratisk tenkning i Sverige. Funksjonssosialisme ser ikke nødvendigvis på eierskapet til produksjonsmidlene som avgjørende, men ser til eierskapets mange funksjoner og hvordan dette kan kontrolleres (sosialiseres) av en demokratisk statsmakt, fagforeninger eller forbrukermakt.

Selve begrepet kan føres tilbake til samfunnsøkonomen Gunnar Adler-Karlsson (1933–2020) og hans bok *Funktionssocialism: ett alternativ till kommunism och kapitalism* (1967). Adler-Karlsson knyttet sine tanker til en reformtradisjon som hadde preget det svenske sosialdemokratiet siden 1930-årene, og bygget på juridisk teori av Östen Undén.

Sveriges socialdemokratiska arbetareparti formulerte sin funksjonssosialistiske tenkning slik i sitt program i 1990:

«Den socialdemokratiska vägen, att förändra bestämmanderätten över produktionen och produktionsresultatets fördelning snarare än det formella ägandet av produktionsmedlen, och låta denna bestämmanderätt utövas på många olika vägar, är därför inte bara en enklare utan framförallt mer ändamålsenlig metod att skapa det folkliga inflytandet över produktionsordningen […]».


## Referanser


## Litteratur
*
Folkhemmet

**Folkhemmet** (folkeheimen) er et grunnleggende begrep i det svenske sosialdemokratiets historie, og som viser den sosialdemokratiske politikkens svenske visjon om velferdssamfunnet, særlig på midten av 1900-tallet.

Begrepet ble lansert av Sosialdemokratenes leder Per Albin Hansson under en tale i Riksdagen 18. januar 1928.

## Se også
* Folkpark

## Referanser
Folkeavstemningen om brennevinsforbud i Sverige

**Folkeavstemningen om brennevinsforbud i Sverige** ble gjennomført 27. august 1922. Resultatet ble svært jevnt og det var en lavere valgdeltakelse enn mange hadde ventet (*55,1%. av de stemmeberettigede*). 49 prosent stemte for og 51 prosent mot «införande av fullständigt rusdrycksförbud».

## Konsekvenser
Avholdsbevegelsen endret strategi etter avstemningen og i stedet for å ivre for forbud satset en mer på informasjonsarbeid.

I Umeå forsøkte en i 1923 å innføre et nesten totalforbud med høye aldersgrenser, mange restauranter fikk sine bevillinger inndratt og innføring av rasjoner. Politiet protesterte og forsøket ble avbrutt.

Liberala samlingspartiet ble delt i to parti i 1924, i hovedsak på grunn av ulike meninger i forbudsspørsmålet.

Resultatet førte til at Sverige ikke hadde noen forbudstid, men i stedet ble det innført et system med motbok for hele landet; en ordning som varte helt til 1955. 

## Referanser
Tomas Arvidsson

**Tomas Arvidsson** (født 1941 i Älmhult i Sverige) er en svensk forfatter.

Arvidsson vokste opp i Göteborg. Han har undervist i psykologi, pedagogikk og biologi i svensk lærerutdanning. I 1971 ble han ansatt som utdanningsleder ved Högskolan i Kalmar. Han har vært sjef for Sveriges Television i Värmland og administrerende direktør for avisen Barometern-OT i Kalmar.

I 1976 dobbelt-debuterte Arvidsson med to humoristiske kriminalromaner: *Enkelstöten*, med den heller anonyme studierektor i gymnaset og bankraner Jan Bertilsson i hovedrollen og *Dubbelstöten* hvor legen Gunnar Stensson i mest bokstavelige forstand bestemmer seg for å «ta» Nobelprisen – ved å stjele den. *Enkelstöten* ble samme år tildelt Svenska Deckarakademins debutant-diplom. Bertilsson, Stensson og persongalleriet rundt dem kommer tilbake også i Arvidssons senere bøker. Fra 2000 er Arvidsson forfatter på heltid.

«Studierektorn» er også filmatisert av SVT som tre TV-serier: *Dubbelstötarna* (1980), *Dubbelsvindlarna* (1982)  og *Studierektorns sista strid* (1986) – de to første etter romanene, den siste nyskrevet for fjernsyn. Manus til seriene ble forfattet av Arvidsson i samarbeide med regissør Pelle Berglund.

## Bibliografi
* *Enkelstöten* (1976)
* *Dubbelstöten* (1976)
* *Bakstöten* (1977)
* *Tröskeln* (1979)
* *Utanförskapet* (1981)
* *Huset med de gamla damerna* (1986)
* *Trippelstöten* (1991)
* *För gammal vänskaps skull* (1996)
* *Studierektorns byte* (2001)
* *Studierektorns sista stöt* (2004)
* *Andras pengar* (2006)

### Oversettelser til norsk

## Priser og utmerkelser (utvalg)
* Ture Sventon-prisen Temmelburken 2008
* Svenska Deckarakademins debutant-diplom 1976, for *Enkelstöten*

## Referanser


## Eksterne lenker
* 
*  Svenska Deckare – Tomas Arvidsson 
*  Bra Böcker: Tomas Arvidsson
Terra Markets

**Terra Markets AS** (stiftet 12. desember 1999 som *Orion Securities AS*, innfusjonert 12. desember 2013 i *Terra Gruppen AS*) var et norsk verdipapirforetak eid av Terra Gruppen, nå kjent som Eika Gruppen. Selskapet hadde ansvar for analyse, megling, online aksjehandel, sparing, og kapitalplassering på vegne av Eikas medlemsbanker og deres kunder.

Terra Markets var også tidligere navnet på et annet datterselskap i Terra Gruppen. Dette ble i 2008 fusjonert med *Terra Kapitalforvaltning* og *WarrenWicklund Fondsforvaltning*, og inngår i dag i selskapet Eika Kapitalforvaltning.

## Historie
Verdipapirforetaket ble etablert som *Orion Securities AS* i 1999 og startet som et analyseselskap basert på fundamentalanalyse knyttet til selskaper på Oslo Børs, med avdelinger i Oslo og Vilnius i Litauen.

I april 2009 ble selskapet kjøpt opp av Terra Gruppen og byttet navn til *Terra Markets AS* i februar 2010.

6. juli 2012 overtok meglerhuset Norne Securities en del av selskapets virksomhet. Online aksjehandel og corporate finance, samt seks ansatte, ble overført til Norne.

12. desember 2013 ble resten av selskapet ble innfusjonert i Terra Gruppen.

## Se også
* Eika Gruppen
* Terra Securities

## Referanser


## Eksterne lenker
*
Misvisning

**Misvisning**, eller **magnetisk deklinasjon** er avvik mellom retningen til den geografiske nordpolen og magnetisk nord (kompassretningen) på et gitt sted på kloden. Er misvisningen positiv, betyr det at en kompassnål peker øst for den geografiske nordpol.

Misvisningen påvirkes av jordens magnetfelt, som er i stadig forandring, og kompassnålen viser ikke den geografiske retningen til den magnetiske polen.  

Deklinatorium er et instrument for å bestemme magnetisk misvisning deklinasjon.  

## Betydning
### Orienteringsløp
Ved orienteringsløp som arrangeres ulike steder i verden, får løperne vanligvis kart som er korrigert for misvisningen. De behøver derfor ikke ta hensyn til misvisningen når de skal fastsette retningen til neste post. Kartet som postene er inntegnet på har et rutenett som viser et koordinatsystem som forholder seg til den magnetiske nordpolen. Når løperne tar ut kompasskurs trenger de altså ikke å korrigere for misvisningen på stedet. Dette gjelder alltid i Norge og vanligvis på alle europeiske orienteringskart. I enkelte land kan det nok forekomme ukorrigerte kart. Da vil det være nødvendig å korrigere for misvisningen selv. Ved et orienteringsløp på New Zealand må det i så fall foretas en korreksjon på ca. +20°, mens det ved et tilsvarende løp i Sør-Afrika må korrigeres med ca. -20°.

### Navigasjon til sjøs eller i luften
Ved navigasjon til sjøs eller i luften, som foregår etter kompasskurs, må det også korrigeres for misvisningen på stedet. I en båt eller et luftfartøy vil gjerne kompasset være fast montert, og det må da også korrigeres for *[[Deviasjon (magnetisk)|deviasjon]]*, som er kompassets påvirkning fra magnetfelt fra kilder om bord i fartøyet. 

GPS-kompass har ikke misvisning da disse ikke måler magnetisme, men baserer seg på samtidige GPS-observasjoner med to (eller flere) antenner.

## Tidsmessige endringer

Som nevnt er jordens magnetfelt i stadig endring, og den magnetiske deklinasjonen endrer seg tilsvarende. I løpet av hundre år kan eksempelvis misvisningen på samme sted på kloden ha endret seg med mer enn 30°.

## Misvisningen i Norge
I store deler av Norge er misvisningen for tiden ganske liten. Noen eksempler :

Årlig endrer misvisningen seg i Norge med for tiden 0,1° – 0,2°.

Historisk har imidlertid misvisningen i Norge vært langt større. Under størstedelen av 1800-tallet utgjorde misvisningen i Sør-Norge ca. -20° (inntil -23°). Dette har ført til store misforståelser når grenser har vært forsøkt rekonstruert med grunnlag i gamle skylddelingsforretninger der retningene mellom grensemerkene er angitt. 
Jordskiftekartet fra 1865 indikerer endringene av misvisning i Grimstad på ca. 140 år.

## Referanser


## Eksterne lenker
* Oppslag på din IP-adresse som angir misvisning.
* Misvisningskalkulator fra the National Geophysical Data Center (NGDC)
* Historisk misvisning på kart fra NGDC 
* British geological Survey – Geomagnetisme
Gustav Möller

:*For regissøren med samme navn, se [[Gustav Möller (regissør)]]*

**Frits Gustav Möller** (1884–1970) var en svensk sosialdemokratisk politiker. Han er mest kjent for sin rolle som sosialminister og anses for å ha vært relativt pragmatisk sammenlignet med mer ideologisk fokuserte sosialdemokrater, som for eksempel Ernst Wigforss. Möller var en sterk kandidat som Per Albin Hanssons etterfølger som sosialdemokratisk partileder, men den posisjonen gikk til slutt til Tage Erlander. 

Möller var riksdagsmedlem 1918-54, sosialminister 1924-26, 1932-36, 1936-38 og 1939-51 samt handelsminister 1938-39. Han giftet seg med Else Kleen i 1926. Hans foreldre var Ola og Anna Möller.

## Bibliografi
* *Stormklockepolitiken under kritisk granskning* (1916; sammen med Per Albin Hansson)
* *När vi började* (1959)

## Referanser
HDLC

**HDLC (High-level Data Link Control)** er et internasjonalt standardisert format for digital overføring, som har blitt definert for å brukes sammen med ulike nettverkskonigurasjoner og typer. Disse inkluderer punkt-til-punkt linker som er brukt blant annet i ISDN.

HDLC benytter er en type synkron overføring av biter, som består av et start-flagg (01111110), adresse på 8 biter, en kontrollsum på 16 biter, dataen som overføres på N * 8 biter, CRC på seksten biter og et stopp-flagg (01111110).

Et kjent problem med HDLC er at start og slutt-flagget kan være helt likt en byte i meldingen. For å kompensere for dette, brukes bit-stuffing. Her blir seks enerbiter (111111) erstattet med fem enerbiter, en null og en ener igjen (1111101). På denne måten ser man forskjell på stopp-flagget for overføring, og dataen som blir sendt.
Ådalshändelserna

:*For den svenske filmen fra 1969, se [[Ådalen 31]]*
**Ådalshändelserna** (eller **skotten i Ådalen** eller **Ådalen 31**) er hendelsesforløpet knyttet til en arbeidskonflikt i Ådalen i Sverige i 1931, der fem mennesker ble drept av soldater. Hendelsen delte landet i to deler om hvem sin feil dette var. Skillelinjen synes spesielt tydelig i forskjellene på de borgerlige og de sosialdemokratiske avisene.

## Eksterne lenker

* Nettsted med artikkel om Ådalshändelserna
Gabriel Block-Watne

**Gabriel Block-Watne** (født 31. mars 1959) er en norsk forretningsmann. Block-Watne står bak bedriften Block Watne AS. Han er styreleder i Terra-Gruppen og datterselskapet Terra Markets, og var inntil februar 2010 banksjef i Klepp Sparebank. Block-Watne var også styreleder i Terra Securities frem til selskapet slo seg konkurs som følge av Terra-skandalen.

## Eksterne lenker
* ''Tar over Klepp Sparebank'', Jærbladet 4. februar 2010
Saltsjöbadsavtalet

**Saltsjöbadsavtalet** var en avtale om arbeidsmarkedet i Sverige som Landsorganisationen i Sverige og Svenska Arbetsgivareföreningen undertegnet i Saltsjöbaden den 20. desember 1938. For å vise det samarbeid og den enighet som eksisterte ble frasen «Saltsjöbadsanda» benyttet som referanse til Saltsjöbadsavtalet.

I 2025 ble Saltsjöbadsavtalet tatt opp i Sveriges kulturkanon i kategorien «Økonomi».

## Referanser
Deviasjon (magnetisk)

**Deviasjon** (magnetisk) er den endring som må foretas på en kompasskurs ombord på et skip eller et luftfartøy, for å korrigere for magnetisme fra fartøyets konstruksjon. Deviasjonen kan ha positivt eller negativt fortegn. Den vil også endre seg i forhold til fartøyets kurs, slik at det må lages en tabell (eller kurve) som viser deviasjonen for ulike retninger.

For å finne rettvisende kurs (Rk) må man også korrigere kompasskursen (Kk) for misvisningen på stedet.  

Rettvisende kurs (den riktige kursen på kartet) regnes da ut etter formelen: *Rk= Kk + misvisning + deviasjon.*
Carraramarmor

**Carraramarmor** er en av verdens mest kjente typer av bergarten marmor. Mineralene i carraramarmor er blant de mest kjente stedegne mineraler fra Italia. Noe som karakteriserer dem, er den harmoniske utformingen av krystallene i den, og deres transparens og skarphet.

Ordet og stedsnavnet *carrare* kommer fra det førromerske, keltiske eller liguriske, elementet *kar* («stein»), via latinske *carrariæ* i betydningen «steinbrudd».. Det er ca. 150 marmorsteinbrudd i Carraraområdet.

## Bergindustrihistorie i Carrara
Den kommer fra steinbruddene rundt byen Carrara i Italia, nord i regionen Toscana. Marmorsteinbruddene befinner seg i de apuanske alper, hovedsakelig i fire daler (Valle di Torrano, Valle di Misseglia, Valle di Bettizano, Valle di Colonnata) rundt om Carrara. De fleste av dem ligger på ca. 1000 moh. De eldste av gruvene har opprinnelse tilbake til ca. 200 f.Kr.. 

Marmor herfra var etterspurt i det gamle Romerriket. I den romerske keisertiden var carraramarmor etterspurt for representative offentlige byggverk. Senere har skulptører over hele verden benyttet denne marmoren. Blant dem kan nevnes Michelangelo, Bernini, Pisano, Donatello og Canova. 

Carraramarmor ble også benyttet til Il Duomo i Firenze, Det skjeve tårn i Pisa, Peterskirken i Roma, i de tidligere World Trade Center i New York, i mange kasinoer i Las Vegas og i utallige kirker og katedraler. 

## Carraramarmor i Norge
Det nye operabygget i Oslo ble i 2007 kledt med plater av hvit carraramarmor. Den rene marmoren begynte allerede samme sommer og høst å gulne og «ruste», antakelig på grunn av kjemikaliene i festemiddelet.

## Referanser


## Eksterne lenker
* Marmormuseet i Carrara 
* Den Norske Operas nettsted
Leangen Travbane

**Leangen Travbane** er en tidligere travbane på Leangen i Trondheim. Det er arrangert mange store løp der, blant annet Bork Rigels Minneløp. Banen var 1000 m lang med et oppløp på 270 m, som var landets lengste. Svingradiusen var 65 m og kurvene hadde en dossering på 17 prosent.

Leangen Travbane var eid av et aksjeselskap med samme navn som etter avtale med Norsk Rikstoto forestod totalisatorvirksomheten i området Ålesund til Nordland fylkesgrense. Eneste aksjonær var Det Norske Travselskap.

Travbanen dekket ca. 90 dekar og ble første gang åpnet 5. september 1931. De tyske okkupantene okkuperte banen under andre verdenskrig, og banen åpnet igjen 6. oktober 1946.

Den 2. oktober 2014 ble det klart at Ivar Koteng sammen med Jenssen Invest og SpareBank 1 SMN hadde anskaffet seg eiendommen for 600 millioner kroner. Den skal bli brukt til eiendomsutvikling.

En konsert med det tyske Neue Deutsche Härte-bandet Rammstein skulle egentlig arrangeres på travbanen 25. juli 2021 etter at begge konsertene i Granåsen den 26. og 27. juli 2020 ble flyttet og slått sammen til én konsert. I mars 2021 ble det kunngjort at turnéen ble utsatt nok en gang, til 2022. Konserten ble flyttet til Bjerke Travbane i Oslo, og ble holdt 24. juli 2022.

Den 7. august 2022 holdt den canadiske sangeren Justin Bieber konsert på travbanen, som en del av endagsfestivalen Trondheim Sommertid og som én av fire konserter i Europa.

Leangen Travbane er erstattet av Midt-Norge travbane, Varig Orkla Arena, på Fannrem i Orkland.

Siste travkjøring på Leangen fant sted tirsdag 15. februar 2022.

## Referanser


## Eksterne lenker
* Leangen Travbane 
* Direkte bildestrøm fra Leangen Travbane
Elymniini

* *[[Elymnias]]*
* *[[Elymniopsis bammakoo]]*
* *[[Hyantis hodeva]]*
* ?*[[Morphopsis]]*

**Elymniini** er en liten gruppe av sommerfugler som tilhører underfamilien ringvinger (Satyrinae) i den store familien flikvinger (Nymphalidae). Bortsett fra slekten *Elymniopsis* fra Vest- og Sentral-Afrika lever alle artene i Sørøst-Asia, fra India i vest til Ny-Guinea og Salomonøyene i øst. Mange etterligner giftige eller usmakelige sommerfugler, særlig monarksommerfugler (Danainae). De fleste artene plasseres i slekten *Elymnias*. Enkelte klassifikasjoner regner også gruppen Parargina, som også har flere arter i Norge, til Elymniini.

## Utseende
Disse artene etterligner gjerne forskjellige giftige sommerfugler, og kan derfor være ganske ulike hverandre i utseende. Ofte etterligner også hannen og hunnen av samme art ulike modeller og ser ganske forskjellige ut. De er forholdsvis store sommerfugler, mørke, brune eller hvite, ofte med øyeflekker, særlig på bakvingene. En del *Elymnias*-arter etterligner arter i slekten *Euploea* (Danainae) og har blå striper på forvingene. Vingeformen kan være ganske forskjellig. Bakvingene har ofte flere spisse utskudd.

## Levevis
I alle fall mange av *Elymnias*-artene har larver som lever på palmer, de blir derfor kalt "palmflies" på engelsk. Noen arter flyr i skumringen.

## Systematisk inndeling
Artstallene følger Tree of life http://tolweb.org/Elymniini

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **Elymniini** Herrich-Schäffer, 1864
**************** Slekten *[[Elymnias]]* Hübner, 1818 – 34 arter, India – Salomonøyene
**************** *[[Elymniopsis bammakoo]]* (Westwood, 1851) – Afrika
**************** *[[Hyantis hodeva]]* Hewitson, 1862 – Ny-Guinea
**************** Slekten *[[Morphopsis]]* Oberthür, 1880 – 5 arter, Ny-Guinea og omkringliggende øyer. Usikkert om denne bør plasseres her.

## Eksterne lenker
* 
* Catalogue of Life, 2007 checklist Listen tar ikke hensyn til synonymier.
* Elymniini på ''Tree of life''
* Markku Savela's Lepidoptera and some other life forms: Sjekkliste over artene. Hentet 28.12. 2011
Josef Wenzl

**Josef Wenzl** (født 1984) er en tysk tidligere langrennsløper.

Han debuterte i verdenscupen 14. desember 2004 i Asiago i Italia. I desember 2005 ble han tysk mester i sprint. I sesongen 2006/07 fikk han to plasseringer blant de 10 beste, og kvalifiserte seg dermed til VM 2007 i Sapporo, der han kom på 14.-plass på sprinten.

27. oktober 2007 vant han sin første seier i verdenscupen i Düsseldorf.

### Sammenlagtresultater i verdenscupen i langrenn

## Referanser


## Eksterne lenker
*
Dashan

**Dashan** (kinesisk: 大山, pinyin: *Dàshān*, som betyr *stort fjell*, født 1965 i Ottawa i Canada) er det kinesiske skuespillernavnet til kanadieren **Mark Rowswell**, som er blitt kjent i kinesisk film og fjernsyn.

Rowswell begynte å studere kinesisk ved University of Toronto i 1984, og fikk da sitt første kinesiske navn, **Lu Shiwei** (路士伟). Etter eksamen i 1988 reiste han ut for å fortsette studiene ved Peking-universitetet. 

I november 1988 gjorde han seg bemerket på en internasjonal sangkonkurranse, og ble engasjert til et fjernsynsprogram av den kinesiske nasjonale kringkaster CCTV. Hans karriere innen fjernsynet og i filmserier har vedvart siden. Han er kjent for sin beherskelse av den kinesiske komediestil xiangsheng.

Han gjorde seg bemerket i rollen som jesuitten Giuseppe Castiglione, en jesuitt på 1700-tallet som virket som maler ved det kinesiske hoff. CCTV sendte i 2004 en serie på 24 episoder om ham. Året etter spilte Dashan hovedrollen som journalisten Edgar Snow i  skuespillet *«Rød stjerne over Kina»*.

## Referanser


## Eksterne lenker
*
Heksene (film)

***Heksene*** (engelsk *The Witches*) er en britisk eventyrfilm fra 1990 regissert av Nicolas Roeg og basert på Roald Dahls barnebok *[[Heksene]]*.

## Handlingsreferat
I løpet av en ferie sammen med bestemoren Helga i Norge blir en 8 år gammel amerikansk gutt, Luke Eveshim, advart angående hekser, kvinnelige demoner med et ubegrenset hat mot barn. Helga forteller Luke hvordan han kan avsløre en heks fra en vanlig kvinne: «En ekte heks har klør i stedet for negler, som de gjemmer ved å bruke hansker. De er skallede som de gjemmer ved å bruke parykk som ofte gir dem utslett. En heks har også annerledes føtter uten tær, har et lilla skjær i pupillene, og har en kraftig luktesans som de bruker til å snuse frem barn. For en heks stinker barn omtrent som avføring etter hund. Jo mer møkkete barn er, desto mindre sannsynlig er det at en heks kan lukte dem.»

Helga forteller at barndomsvenninnen hennes, Erica, ble offer for en heks, og ble forbannet for å tilbringe resten av livet sitt fanget inne i et maleri. Etter at foreldrene til Luke blir drept i en bilulykke, blir Helga verge for Luke, og de flytter til England. På 9-årsdagen til Luke blir Helga syk med diabetes. Hennes lege anbefaler at de tilbringer sommeren ved sjøen. Ved et hotell langs kysten møter Luke en vennlig gutt, Bruno Jenkins. Men Luke blir uvenn med hotell-sjefen, Mr. Stringer, etter at kjæledyret hans skremmer Stringers kjæreste.

På hotellet er det også en konvensjon, og den allmektige lederen for verdens hekser deltar under navnet Eva Ernst. Luke gjemmer seg for å spionere på møtet. Eva Ernst presenterer hennes siste oppfinnelse: En trylledrikk som gjør alle verdens barn om til mus. Bruno, som fikk servert drikken tidligere, blir ført inn i rommet, blir forvandlet til en mus og flykter fra heksene. Luke blir oppdaget a heksene, og tvunget til å drikke trylledrikken, og blir forvandlet til en mus før han kommer seg unna. Luke finner snart Bruno, og gjenforenes med Helga. Luke utarbeider en plan for å beseire alle heksene, ved å snike seg inn i Evas rom for å stjele en flaske med Trylledrikken som de ønsker å bruke for å bli kvitt alle heksene. Luke og Helga forsøker å levere Bruno til foreldrene hans. Men de tror ikke på historien hennes, og de blir skremt av musen.

## Skuespillere
* Anjelica Huston som Storheksa 
* Mai Zetterling som Bestemoren
* Rowan Atkinson som Mr.Stringer

## Referanser


## Eksterne lenker
*
Rösti

**Rösti**, eller **potetpannekake** på norsk, er en sveitsisk potetrett som består av revede poteter stekt i olje eller smør. Retten formes ofte som «kaker» i pannen (hvorav det norske navnet), gjerne med litt revet ost på toppen. Rösti var opprinnelig en frokostrett i kantonen Bern, men har senere spredd seg til hele landet. Mange sveitsere ser på rösti som en slags nasjonalrett. Nå til dags brukes rösti stort sett som tilbehør til andre retter.

Språkgrensa mellom den tysktalende og fransktalende delen av Sveits kalles ofte for *Röstigraben*, «röstigrøfta», på fransk side *Rideau de rösti*, «röstiteppet». 

## Se også
* Røstipotet

## Eksterne lenker
* Rösti-oppskrift på aperitif.no
* Rösti-oppskrift på matprat.no
Extreme Noise Terror

**Extreme Noise Terror** (ofte forkortet til **ENT**) er et crust punk og ekstrem metal-band, opprinnelig fra Ipswich i England. Det ble dannet i januar 1985, og er et av de viktigste tidlige britiske grindcore-bandene, og er fremdeles i virksomhet i dag.

ENT startet først som et hardcore punk-band. Det ble imidlertid fort klart ut fra tidlige konserter at de var langt mere ekstreme enn mange band innen den sjangeren. Sammen med Napalm Death, bidro Extreme Noise Terror til å karakterisere den tidlige, erketypiske grindcore-sounden: Skarpe politiske tekster, kvernende gitarer, ekstremt raskt tempo og ofte veldig korte sanger.

ENT er bemerkelsesverdige for bandets bruk av to vokalister. De har også spilt inn flere sessions for BBC Radio 1-DJ'en John Peel. I 1992 opptrådte Extreme Noise Terror live med dansemusikk-gruppen The KLF på BRIT Awards. De arbeidet også på The KLF's oppgitte album *[[The Black Room (album)|The Black Room]]*.

Extreme Noise Terror er emne for en artikkel i den musikkologiske essaysamlingen *Bad Music: The Music You Love To Hate*. (ed. Christopher Washburn and Maiken Derno; Routledge, 2004. ISBN 978-0415943666)

## Besetning
De opprinnelige medlemmene var:
*Dean Jones – Vokal
*Phil Vane – Vokal
*Pete Hurley – Gitar
*Jerry Clay – Bass
*Darren Olley (Pigkiller) – Trommer

Andre medlemmer var:
*Mick Harris – Trommer
*Mark Gardner – Bass
*Stick Dickens – Trommer
*Pete Nash – Bass
*Mark Bailey – Bass
*Tom Croft – Gjestevokal på Phonophobia
*Ali Firouzbakht – Gitar
*Lee Barrett – Bass
*Was – Trommer
*Mark Greenway – Vokal
*John Borley – Gitar

Bandet frontes nå av Dean Jones  og Phil Vane (som begge har vært med helt fra starten).

Øvrige medlemmer er:
*Ellery Hardon – Vokal
*Mic Hourihan – Trommer
*Staff Glover – bass 
*Ollie Jones – gitar 
*Woody – gitar

## Diskografi
**Earslaughter* Delt LP med Chaos UK (1986) Manic Ears Records
**The Peel Sessions* 12" (1987) Strange Fruit Records
**[[A Holocaust in Your Head]]* LP (1988) Head Eruption Records
**Are You That Desperate* EP (1989) Crust Records USA
**In It For Life* Delt LP med Filthkick (1989) Sink Below Records
**The Peel Sessions* '87-'90 CD/LP (1990) Strange Fruit Records
**The Split Noize Live Ep* Delt EP med Patareni (1990) FalSanja Kol'ko'S Records / Debilana Sound
**Earslaughter* live LP (1990) Headache Records
**Live & Loud* live-CD (1990)
**Ear Terror* ??? (1991) Headache Records
**A Holocaust in Your Head* CD (1991) Distortion Records
**Phonophobia* 12" (1991) Discipline Records
*«3 a.m. Eternal» (med The KLF) limited edition 7" (1992) KLF Communications
**[[Retro-bution]]* CD/LP (1992) Earache Records
**[[Damage 381]]* CD (1997) Earache Records
**The Peel Sessions* LP (1998) Discipline Records (Reprint)
**[[Being and Nothing]]* CD (2001) Candlelight Records
**From One Extreme to Another* DVD (2003) Candlelight Records
*«Hatred and the Filth» Single (2004) Distortion Records
**Split EP with [[Driller Killer (band)|Driller Killer]]* (2006) Osmose Productions

## Referanser


## Eksterne lenker
* 
* 
*  Offisiell myspace-side
Goran Pandev

**Goran Pandev** (Горан Пандев, født 27. juli 1983) er en makedonsk tidligere fotballspiller.

Han har tidligere spilt for de italienske klubbene Ancona, Spezia, , SS Lazio, FC Belasica Gera Cunev, Napoli og tyrkiske Galatasaray. Han blir sett på som den beste spilleren i sitt hjemland og er blant de mest populære spillerne Nord-Makedonia har fostret opp.

Favorittposisjonen hans er angrep.

Han spiller for det , spilte mot  i kvalifiseringen til VM i 2010.

## Overgangen fra Lazio
I 2009 ble det tydelig at Pandev ikke kom overens med lagets styreleder, Claudio Lotito. Han ble linket til flere storlag, f. eks Liverpool FC, Juventus, Inter, FK Zenit St. Petersburg og FC Bayern München. Han uttalte senere at han ved et eventuelt klubbskifte bare ville vurdere tilbud fra lag i Serie A. Til tross for at han fikk disse tilbudene allerede i sommeren, ville ikke Lazio og Lotito la han gå før 23. desember 2009. Han fikk da utbetalt 170.000 euro på grunn av den unødvendige krigen han hadde kjempet mot klubben og Lotito. 4. januar 2010 signerte han en femårskontrakt med Inter og ble tildelt nr. 27.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
* 
*  Profil  på SSC Napolis offielle hjemmeside
Kvalifisering til VM i fotball 2010

Foran **kvalifiseringa til [[VM i fotball 2010]]** ble de 31 ledige plassene i sluttspillet fordelt mellom FIFAs seks konføderasjoner. Sør-Afrika var som vertsnasjon direkte kvalifisert. Fordelinga av sluttspillplassene mellom de ulike konfederasjonene var som følger:
* Europas kvalifisering (UEFA): 13 plasser
* Afrikas kvalifisering (CAF): 5 plasser (+ Sør-Afrika, til sammen 6)
* Sør-Amerikas kvalifisering (CONMEBOL): 4 eller 5 plasser
* Asias kvalifisering (AFC): 4 eller 5 plasser
* Nord-, Mellom-Amerika og Karibias kvalifisering (CONCACAF): 3 eller 4 plasser
* Oseanias kvalifisering (OFC): 0 eller 1 plass

UEFA og CAF har et fast antall plasser, mens antallet plasser fra de øvrige konfederasjonene ble avgjort ved play-off-kamper:
* 4.-plass i CONCACAF mot 5.-plass i CONMEBOL
* 5.-plass i AFC mot 1.-plass i OFC

## Deltakende lag
204 av FIFAs 208 medlemmer deltok i kvalifiseringa. ,  og  meldte seg ikke på i tide, mens  ble diskvalifisert fra OFCs kvalifisering. I denne kvalifiseringa deltok det flere lag enn noen gang tidligere. Den tidligere rekorden var på 199 fra den foregående kvalifiseringa, og fem av disse trakk seg før de hadde spilt en eneste kamp.

## Kvalifiserte land

## Eksterne lenker
* Kamper og resultater  hos FIFA.com
Børge

**Børge** er en dansk og norsk variant av mannsnavnet *[[Birger]]* som kan komme av de norrøne ordene *bjǫrg*, «berging», eller *bjarga*, «redde», eller av det gammelhøytyske *burg*, «berging».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Børge Mogensen (1914–1972), dansk møbeldesigner
* Børge Ring (f. 1921), dansk tegnefilminstruktør
* Dan Børge Akerø (f. 1951), norsk programleder på TV
* Børge Ousland (f. 1962), norsk polfarer
* Børge Skråmestø (f. 1964), norsk forfatter
* Børge Brende (f. 1965), norsk politiker
* Gisle Børge Styve (f. 1970), norsk pianist og vokalist
* Børge Lund (f. 1973), norsk tegneserieskaper
* Børge-Are Halvorsen (f. 1978), norsk musiker
* Børge Lund (f. 1979), norsk håndballspiller

## Referanser


## Eksterne lenker
*
Louis Farrakhan

**Louis Farrakhan** (født *Louis Eugene Walcott* den 11. mai 1933 i The Bronx i New York) er siden 1979 leder av den afroamerikanske islamske bevegelsen Nation of Islam. Hans ideologi, som han har fremlagt i mange intervjuer og taler, er sterkt raseorientert og er som NOI generelt, opptatt av oppreisning og kompensasjon for den langvarige undertrykkelsen av afroamerikanerne. Av helsemessige årsaker har han siden 2007 redusert sine oppgaver i NOI. 

## Liv og virke
### Bakgrunn
Louis Eugene Walcott, som var hans opprinnelige navn, ble født i New York i Bronx og hadde sin oppvekst i *West Indian community (Roxbury section)* i Boston, Massachusetts. Hans mor, Sarah Mae Manning, immigrerte i 1920-årene fra St. Kitts und Nevis; hans far, Percival Clarke, var en jamaicansk drosjesjåfør fra New York. I Boston gikk Louis på Boston Latin School og *English High School*. Deretter studerte han ved *[[Winston-Salem State University|Winston-Salem Teachers College]]* i Nord-Carolina. 

Louis Farrakhan ble først kjent som calypsosanger under navnet *the Charmer*. 

### Virke i ''Nation of Islam''
I 1955 gikk han etter kontakt med Malcolm X over til *Nation of Islam*, og tok tilnavnet **Louis X**. Han var leder for Nation of Islams *Mosque No 7* i Harlem fra 1965 til 1975 og avanserte i 1977 til leder for bevegelsen. Etter Elijah Muhammads død i 1975 overtok hans sønn Wallace D. Muhammad ledelsen av NOI, men etter at han hadde iverksatt en reformprosess med sikte på å gjøre NOI til en ordinær sunnimuslimsk menighet, kom det til et skille hvor Farrakhan vendte tilbake til NOIs tradisjonelle svarte nasjonalisme (først under navnet *The final Call* fra 1979 til 1981) mens Muhammad jr etablerte organisasjonen American Society of Muslims.

:«*I 1977 la Farrakhan ut på en reise i Afrika og Midtøsten. Han opplevde her det motsatte av Malcolm X. Der Malcolm så et universelt fargeblindt muslimsk brorskap, så Farrakhan at undertrykkelse og trelldom fortsatt fant sted, også i muslimske land. I alle blandingssamfunn var de svarte sosialt og økonomisk på bunnen. Derfor, konkluderte han, vil en orientering mot sunniislam ikke tjene USAs svarte.*»

Farrakhan og Nation of Islam var medarrangør av *Millionmannmarsjen* som samlet over en million mennesker i Washington, DC i 1995. Målet for marsjen var å sette søkelys på fattigdom og arbeidsledighet blant afroamerikanere, men også å gjenreise en individuell etikk og en samfunnsbevissthet. 

Farrakhans politikk er kontroversiell, og han har blant annet blitt beskyldt for antisemittisme, rasisme og homofobi. Han har avviste beskyldningene, og har fått støttet fra religionshistorikeren Mattias Gardell, som peker på at korte utdrag fra Farrakhans langvarige taler kan gi et fortegnet bilde av helheten.

## Tekster på norsk
* En av hans taler er utgitt på norsk i antologien *[[Svart Messias]]*, 2011. Her skildrer han en visjon han hadde i 1985; denne har mange fellestrekk med Elijah Muhammads science fiction-aktige tanker om «Moderskipet», og kan minne om andre UFO-historier. 

## Referanser


## Eksterne lenker
* 
* 
*
Geng Huichang

**Geng Huichang** (kinesisk: 耿惠昌, pinyin: * Gěng Hùichāng*, født 1951 i Hebei i Kina) er politiker i Folkerepublikken Kina. Han ble i august 2007 minister for statens sikkerhet, etter å ha vært viseminister for departementet siden 1998.  

## Referanser


## Eksterne lenker
* 
*  Bilde og kort offisiell presentasjon
Folkets tre prinsipper

** Folkets tre prinsipper ** (kinesisk: 三民主義, pinyin: *Sānmínzhǔyì*) var en politisk devise utviklet i 1912 av grunnleggeren av Republikken Kina, Sun Yat-sen. De lyder:

# 民族主義 *Mínzúzhǔyì* (omtrent «nasjonalisme»)
# 民權主義 *Mínquánzhǔyì* (omtrent «demokrati»)
# 民生主義 *Mínshēngzhǔyì* (omtrent «statssosialisme»)

Sun Yat-sen propagerte disse prinsippene for første gang i en tale den 16. juni 1924 ved  Militærakademiet i Whampoa. En del av teksten ble basis for partisangen til Guomindang, før den ble Republikken Kinas nasjonalsang.

## Referanser
You Suffer

**«You Suffer»** er en sang av det britiske grindcore-bandet Napalm Death. Sangen har gjort seg fortjent til en plass i Guinness rekordbok som den korteste sangen som noensinne er blitt innspilt. Den er nøyaktig 1,316 sekunder lang, og består av den nesten uhørbare teksten «You suffer, but why?».

Sangen ble spilt inn i 1986 og ble utgitt på albumet *[[Scum (album)|Scum]]* i 1987. Napalm Death spiller også sangen regelmessig på konsertene sine.

## Singel-utgivelse
I 1989 dukket sangen opp på den ene siden av en 7" singel som ble gitt bort gratis sammen med eksemplarer av et samlealbum med tittelen *[[Grindcrusher]]*. Sangen på den andre siden, «Mega-Armageddon Death Part 3» av Electro Hippies, varer også rundt et sekund, noe som gjør plata til den korteste singelen som noen gang er utgitt. Hver side har én rille i ytterkanten på plata som inneholder musikken, mens resten av overflaten er dekket av etset skrift og tegneserier.

## Video
En video ble utgitt for sangen, beregnet å falle sammen med utgivelsen av dualdiscen *Scum* i mars 2007. 

## Referanser
Grindcrusher

***Grind Crusher*** er et samlealbum utgitt av Combat/Earache Records i 1990 for å vise frem plateselskapets hardeste hardcore-band. Det inneholdt mange band som på den tid var relativt ukjent, som for eksempel Napalm Death, Bolt Thrower, Entombed, Morbid Angel, Carcass og Godflesh. Disse gruppene overlevde alle sammen i mange år med relativ suksess, og som etterlot seg sine egne spor innen sjangeren på forskjellige måter. Det inneholdt også flere band som knapt nok dukket opp på scenen senere.

## Sporliste
#Morbid Angel – «Chapel of Ghouls»
#Repulsion – «Radiation Sickness»
#Carcass – «Exhume to Consume» (denne versjoner er forskjellig fra den som finnes på albumet *[[Symphonies of Sickness]]*)
#Godflesh – «Streetcleaner» (minus introen som finnes på albumet *[[Streetcleaner]]*)
#Terrorizer – «Dead Shall Rise»
#Hellbastard – «Justly Executed»
#Carnage – «Malignant Epitaph»
#Naked City – «Osaka Bondage»
#Filthy Christians – «Extremely Bad Breath»
#Old Lady Drivers – «Colostomy Grab Bag»
#Intense Degree – «I've Got a Cure»
#Sore Throat – «Horrendify and Kill»
#Napalm Death – «Malicious Intent»
#Entombed – «But Life Goes On»
#Nocturnus – «BC/AD»
#Bolt Thrower – «World Eater»
#Lawnmower Deth – «Satan's Trampoline»
#Cadaver – «Hypertrophian»
#Sweet Tooth – «Fat City»
#Mighty Force – «Thrashing a Dead House»
#Spazztic Blurr – «He-Not-A-Home-Me-Marco»
#Heresy – «Release»
#Unseen Terror – «Divisions»
#Napalm Death – «You Suffer»

## Referanser


## Eksterne lenker
*
Frank Dittrich

**Frank Dittrich** (født 23. desember 1967 i Leipzig i Øst-Tyskland) er en tysk tidligere skøyteløper. Han var først og fremst langdistanseløper, og oppnådde sine beste resultater på 5 000 og 10 000 meter.

Dittrich deltok i fire olympiske leker fra 1992 til 2002, med en fjerdeplass på 5 000 meter under vinter-OL i Albertville i 1992 som det beste resultatet. Under Vinter-OL 1994 på Lillehammer gikk han 10 000 meter i par med gullvinner Johan Olav Koss, og ble tatt igjen med en runde, men var likevel ikke langt unna bronsemedaljen. Bronse ble det imidlertid på 10 000 meter under VM på enkeltdistanser både i 1996, 1998, 1999 og 2000, og medalje av samme valør på 5 000 meter i 1997. Fra allround-VM har han også en bronsemedalje fra 1997 i Nagano.

## Personlige rekorder

## Referanser


## Eksterne lenker
* 
* 
* 
* Om Frank Dittrich på SkateResults.com
Børre

**Børre** er en norsk variant av mannsnavnet Birger som kan komme av de norrøne ordene *bjǫrg*, «berging», eller *bjarga*, «redde», eller av det gammelhøytyske *burg*, «berging».

*Børre* har norsk navnedag 11. januar.

## Utbredelse
Børre er et nokså sjeldent navn i Norge, og er svært lite utbredt i andre land.

|}

## Kjente personer med navnet
Personene i listen er ordnet kronologisk etter fødselsår.

* Egil Børre Johnsen (f. 1936), norsk forfatter
* Børre Knudsen (1937–2014), norsk prest og abortmotstander
* Børre Larsen (f. 1952), norsk kunstner
* Børre Olsen (1964–2017), norsk smykkedesigner
* Børre Sæthre (f. 1967), norsk bildekunstner
* Børre Gaup, (f. 1968), norsk-samisk oversetter
* Fred Børre Lundberg (f. 1969), norsk kombinertløper
* Børre Dalhaug (f. 1974), norsk musiker og arrangør
* Kai Børre Andersen, (f. 1975), norsk roadracer
* Alf Børre Kanten, (f. 1981), norsk sosialpsykolog
* Børre Næss (f. 1982), norsk skiløper
* Børre Steenslid (f. 1985), norsk fotballspiller

## Referanser


## Eksterne lenker
*
400 meter hekk

**400 meter hekk** er en hekkeløpsøvelse i friidrett. Øvelsen har vært del av det olympiske friidrettsprogrammet siden OL 1900 for menn og OL 1984 for kvinner. 

På en standard utendørsbane tilsvarer 400 meter en runde i indre løpebane. Løperne løper i delte bane gjennom hele løpet, og skal forsere ti hekker som er jevnt fordelt på runden. Hekkenes høyde er 91,4 cm for menn og 76,2 cm for kvinner. Den første hekken står 45 m etter starten, den innbyrdes avstanden mellom hekkene er 35 m, og det er 40 m fra den siste hekken til mål. Hekkene står slik at de faller forover ved berøring for å ikke stoppe løpernes fremdrift nevneverdig. 

## Rekorder
Verdensrekorden for menn har Karsten Warholm på 45,94 fra OL i Tokyo natt til 3. august 2021. Han slo da sin egen verdensrekord på 46,70, satt på Bislett 1. juli 2021.

Verdensrekorden for kvinner har amerikanske Sydney McLaughlin på 50.65, og ble satt 30.06.2024 under det amerikanske OL-uttaket i Oregon, USA.

Den norske rekorden har Line Kloster på 53,91 fra en konkurranse i Sveits søndag 3. juli 2022. 

## Referanser
Belgrave Edward Sutton Ninnis

**Belgrave Edward Sutton Ninnis** (1887–1912) var en australsk løytnant i hæren og medlem av den australasiatiske antarktisekspedisjonen under ledelse av Douglas Mawson fra 1911.

Ninnis hadde tidligere vært medlem av George Nares' ekspedisjon til Arktis mellom 1875 og 1876. Han ble med Mawsons ekspedisjon særlig for å se til sledehundene. Sammen med Mawson og Xavier Mertz dro han den 10. november 1912 fra hovedbasen til for å utforske George V Land.

I det de krysset Ninnisbreen, 400 kilometer øst for basen, falt Ninnis gjennom en snødekt bresprekk og forsvant sammen med seks hunder og en slede som inneholdt mesteparten av gruppens forsyninger. Han ble aldri sett igjen. Mertz døde fire uker senere, mens Mawson kom seg tilbake til basen.

## Eksterne lenker
*
Strandtorget

**Strandtorget** er et kjøpesenter i Lillehammer.

Senteret har 66 butikker, og ligger 15 minutters gange fra Lillehammer sentrum, like ved Mjøsa og Europavei 6. Strandtorget ble åpnet i 1990.

## Referanser


## Eksterne lenker
*
Vänsterförbundet

**Vänsterförbundet** (finsk *Vasemmistoliitto*, *Vas.*) er et venstresosialistisk finsk parti. Det ble dannet i 1990, etter at tanken om et nytt venstreparti hadde blitt lansert i 1987. Grunnleggerne av partiet var det Demokratiske Forbundet for Finlands Folk, det Demokratiske Forbundet av Finske Kvinner og flertallet i det finske kommunistpartiet SKP. Disse oppløste seg alle i Vänsterförbundet. 

Partiets leder har siden 2016 vært Li Andersson.

Oppslutningen om partiet har ligget stabilt rundt 10 prosent ved parlamentsvalg helt siden starten.

Vänsterförbundet er med i det nordiske venstrepartisamarbeidet Nordic Green Left Alliance. 

## Referanser


## Eksterne lenker
*
Gröna förbundet

**Gröna förbundet** (finsk: *Vihreä liitto*, *Vihr.*) er et politisk parti i Finland. Det er medlem av Det europeiske grønne partiet. 

Gröna förbundet ble dannet den 28. februar 1987. Til å begynne med fungerte Gröna förbundet som en forening, men allerede året etter, i 1988, ble det registrert som et parti. Partiet har sine røtter i den grønne bevegelsen fra 1980-tallet.  I det finske riksdagsvalget i 2007 fikk partiet 8,5 % av stemmene og 15 parlamentarikere.

Partiet er mest populært i de store byene og deres nabokommuner. Partiet fikk for eksempel 20,1 % av stemmene i Helsingfors ved riksdagsvalget i 2007, men bare 3,2 % i Lapplands län.

Partiet hadde framgang inntil riksdagsvalget 1995. Til tross for motgangen deltok partiet i Paavo Lipponens første regjering og Pekka Haavisto ble en av de første grønne statsråder i Europa. I riksdagsvalget i 1999 økte partiet med to plasser, og fortsatte i Paavo Lipponens andre regjering med to statsråder, Osmo Soininvaara og Satu Hassi. Etter at Riksdagen godkjente utbygging av et femte kjernekraftverk, trakk Gröna förbundet seg fra regjeringen. I riksdagsvalget i 2003 fortsatte veksten, og partiet fikk 14 riksdagsmedlemmer, men fortsatte i opposisjon. I riksdagsvalget i 2007 fikk partiet 15 riksdagsmedlemmer og inngikk i Matti Vanhanens andre regjering, som ble fulgt av regjeringen Kiviniemi. I riksdagsvalget i 2011 fikk partiet en tilbakegang, men fortsatte i regjeringen Katainen og i regjeringen Stub i 2014. Fra 2015 til 2019 var partiet i opposisjon. I 2019 var partiet med i Antti Rinnes regjering, og fra desember 2019 til juni 2023 var partiet med i Sanna Marins regjering.

## Partiledere
* Kalle Könkkölä (1987)
* Heidi Hautala (1987–1991)
* Pekka Sauri (1991–1993)
* Pekka Haavisto (1993–1995)
* Tuija Brax (1995–1997)
* Satu Hassi (1997–2001)
* Osmo Soininvaara (2001–2005)
* Tarja Cronberg (2005–2009)
* Anni Sinnemäki (2009–2011)
* Ville Niinistö (2011–2017)
* Touko Aalto (2017–2018)
* Pekka Haavisto (2018–2019)
* Maria Ohisalo (2019–)

## Oppslutning ved valg

## Referanser


## Eksterne lenker
* 
*
Picus

* se tekst

***Picus*** er ei slekt med hakkespetter som har representanter i Europa, Asia og Nord-Afrika. I Norge hekker to arter; grønnspett og gråspett. 

Disse spettene er store, og som regel farget grå eller grønn. De lever i skog eller åpent skoglandskap, og legger hvite egg i hull i trær. Reiret er som regel foret med treflis. 

De er hovedsakelig insektetere, men flere arter har spesialisert seg til å fange maur og termitter. Noen arter vil også ete frukt eller egg.

## Arter
Det er 15 arter med hakkespetter som regnes til slekten:

* Kamferspett,  *Picus mineaceus*
* Ildnakkespett,  *Picus chlorolophus*
* Rødvingespett,  *Picus puniceus*
* Gultoppspett,  *Picus flavinucha*
* Brunkragespett,  *Picus mentalis*
* Burmaspett,  *Picus viridanus*
* Kniplingspett,  *Picus vittatus*
* Pilspisspett,  *Picus xanthopygaeus*
* Skjellbukspett,  *Picus squamatus*
* Samuraispett,  *Picus awokera*
* Grønnspett,  *Picus viridis*
* Berberspett,  *Picus vaillantii*
* Rødkragespett,  *Picus rabieri*
* Harlekinspett,  *Picus erythropygius*
* Gråspett,  *Picus canus*

## Referanser


## Eksterne lenker
*
Verdenscupen i hurtigløp på skøyter 2007/08 – Verdenscup 3

Tredje runde av **[[verdenscupen i hurtigløp på skøyter 2007/08]]** ble avholdt i Kolomna kunstisbane i Kolomna, Russland lørdag den 1. og søndag den 2. desember 2007.

Dette verdenscupstevnet skulle opprinnelig ha blitt avholdt i Moskva grunnet i bygningsmessige problemer i skøytehallen Krylatskoje. Det var om lag 5 000 tilskuere hver av dagene.

## Sammendrag
;Kvinner

;Menn

## Resultater menn
### 1500 meter menn

### 10000 meter menn

## Resultater kvinner
### 1500 meter kvinner

### 5000 meter kvinner
Vinneren av Divisjon B ble Gretha Smit fra Nederland med tiden 6.53,63 som er 4 hundredeler bedre enn vinneren av Divisjon A, Martina Sáblíková fra Tsjekkia.  

## Referanser




## Eksterne lenker
* Norges Skøyteforbunds samleside om verdenscupen i Kolomna
Gradski Stadion (Skopje)

**Natsionalna arena «Filip II Makedonski»** (makedonsk: Национална арена "Филип II Македонски") er en idrettsarena i Skopje i Nord-Makedonia. Den brukes primært til fotball. Den er hjemmebanen til de to makedonske lagene FK Vardar og FK Rabotnički. Det makedonske landslaget i fotball spiller også sine hjemmekamper her.

Stadionet er lokalisert i byparken i Skopje. Det har en kapasitet på 30 000 tilskuere, hovedsakelig fordelt over hovedtribunene på sørsiden og nordsiden av banen. Gressmatta er kanadisk gress. Arkitekten som tegnet stadionet het Kliment Trpe Stefanov, og sørtribunen sto ferdig i 1947, mens nordtribunen sto ferdig i 2009.
I øyeblikket blir stadionets østtribune og vesttribune bygget ut slik at de skal passe til størrelsen på nord- og sørtribunen. Stadionet skal stå ferdig i 2011, og ha en kapasitet på 36 400.

Stadionet byttet i februar 2009 til sitt nåværende navn etter å tidligere ha hetet «Gradski Stadion».

## Referanser


## Eksterne lenker
* Mina – ''Macedonia's new Football Stadium in Skopje''